CELEX: 62020CN0272
Language: da
Date: 2020-06-19 00:00:00
Title: Sag C-272/20 P: Appel iværksat den 19. juni 2020 af Sebastian Veit til prøvelse af dom afsagt af Retten (Tiende Afdeling) den 2. april 2020 i sag T-474/18, Sebastian Veit mod Den Europæiske Centralbank

3.11.2020   
            
            
               DA
            
            
               Den Europæiske Unions Tidende
            
            
               C 371/6
            
         
      Appel iværksat den 19. juni 2020 af Sebastian Veit til prøvelse af dom afsagt af Retten (Tiende Afdeling) den 2. april 2020 i sag T-474/18, Sebastian Veit mod Den Europæiske Centralbank
      (Sag C-272/20 P)
      (2020/C 371/03)
      Processprog: tysk
      
         Parter
      
      
         Appellant: Sebastian Veit (ved Rechtsanwalt K. Kujath)
      
         Den anden part i appelsagen: Den Europæiske Centralbank (ECB)
      
         Appellanten har nedlagt følgende påstande
      
      
                  —
               
               
                  Ophævelse af dom afsagt af Den Europæiske Unions Ret (Tiende Afdeling) den 2. april 2020 i sag T-474/18.
               
            
                  —
               
               
                  Annullation af Den Europæiske Centralbank’s afgørelse af 3. januar 2018 om indplacering af sagsøgeren med virkning fra den 1. januar 2018, således som præciseret i Den Europæiske Centralbank’s afgørelse af 25. maj 2018.
               
            
                  —
               
               
                  Den Europæiske Centralbank tilpligtes at betale sagsomkostningerne.
               
            
         Anbringender og væsentligste argumenter
      
      Den appellerede dom tilsidesætter EU-retten. Retten har fortolket det almindelige ligebehandlingsprincip i artikel 20, artikel 51, stk. 1, og artikel 52, stk. 1, i Den Europæiske Unions charter om grundlæggende rettigheder, forkert.
      Retten fastslog i sin dom fejlagtigt, at den forskellige behandling af interne og eksterne ansøgere, som foretages af Den Europæiske Centralbank i medfør af forskellige ordninger ved indplaceringen i en lønklasse, var begrundet og forholdsmæssig.
      Domstolens praksis vedrørende fortolkningen af de vedtægtsbestemmelser, der vedrører indplacering på løntrin af en tjenestemand i aktiv tjeneste, som Retten anvender analogt i det foreliggende tilfælde, er irrelevant under de omstændigheder, som gav anledning til tvisten.